32006D0404
L 156/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 31 май 2006 година
за изменение на допълнение Б към приложение XII към Акта за присъединяване от 2003 г. по отношение на някои предприятия от секторите на месото и млякото в Полша
(нотифицирано под номер C(2006) 2068)
(текст от значение за ЕИП)
(2006/404/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално глава 6, раздел Б, подраздел I, точка 1, буква д) от приложение XII към него,
като има предвид, че:
(1)
На Полша е предоставен преходен период за някои предприятия, изброени в допълнение Б (1) от приложение XII към Акта за присъединяване от 2003 г.
(2)
Допълнение Б от приложение XII към Акта за присъединяване от 2003 г. е изменяно неколкократно с Решения 2004/458/ЕО (2), 2004/471/ЕО (3), 2004/474/ЕО (4), 2005/271/ЕО (5), 2005/591/ЕО (6), 2005/854/ЕО (7), 2006/14/ЕО (8) и 2006/196/ЕО (9) на Комисията.
(3)
Съгласно официална декларация, направена от полски компетентен орган, някои предприятия от секторите на месото и млякото са завършили процеса на модернизация и понастоящем са в пълно съответствие със законодателството на Общността. В допълнение към това някои предприятия са прекратили своята дейност. Следователно тези предприятия трябва да бъдат заличени от списъка с обектите в преход.
(4)
В тази връзка допълнение Б от приложение XII към Акта за присъединяване от 2003 г. следва да бъде съответно изменено.
(5)
Постоянният комитет по хранителната верига и здравето на животните е уведомен за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Предприятията, изброени в приложението към настоящото решение, се заличават от допълнение Б към приложение XII към Акта за присъединяване от 2003 г.
Член 2
Адресати на настоящото решение са държавите-членки.
Съставено в Брюксел на 31 май 2006 година.